Mesajul Departamentului de Stat american este un semnal de care se va ţine cont, spune deputatul PSD Florin Iordache. Pe de altă parte, preşedintele comisiei parlamentare speciale pentru legile Justiţiei susţine că modificările pe care le avea în plan nu ar fi afectat independenţa sistemului.

Florin Iordache, deputat PSD: „Fără îndoială, susţinem parteneriatul strategic. Fără îndoială ţinem cont de acest semnal. Dar atâta timp cât modificările propuse şi atâta timp cât cred că a existat o lipsă de comunicare cu ceea ce e în dezbatere acum. E o diferenţă foarte mare între prima formă propusă de MJ şi ce discutăm acum. Atâta timp cât modificările propuse nu afectează independenţa justiţiei, fără îndoială analizăm şi în perioada următoare discutăm.

Reporter: Există posibilitatea, aşa, ca un observator politic ce sunteţi şi parte activă din angrenajul politic, să renuntaţi la ce aţi făcut până acum dacă va cere partenerul strategic?

Florin Iordache, deputat PSD: „Fără îndoială analizăm, dar, repet, modificările la legile justiţiei sunt cerute chiar de sistemul juridic din România. Toate modificările pe care noi le-am conceput noi sunt venite la propunerea sistemului juridic.”